SDDS

SDDS eli Sony Dynamic Digital Sound on japanilaisen Sonyn kehittämä ääniformaatti, joka mahdollistaa enimmillään kahdeksan erillisen diskreetin äänikanavan käytön. SDDS:ää voi tekniikaltaan kuitenkin verrata Dolby Digitaliin, eli projektorissa on asennettuna erillinen ääniraidanlukija, ja filmissä on koodattuna äänidata. SDDS-purkaja muuntaa tämän filmin äänidatan analogiseksi signaaliksi, ja se syötetään elokuvateatterin päätevahvistimille.

DTS ja Dolby Digital ovat yleistyneet elokuvateattereista yksityisiin kotiteattereihin, joista Dolby Digital on nykyisin hallitseva ääniformaatti, mutta SDDS on vielä nykyisin vain tiettyjen elokuvateattereiden yksinoikeus, johtuen SDDS-laitteiston korkeasta hinnasta. SDDS:ää hyödyntäviä elokuvia voi etsiä IMDb:n kautta.

Aiheesta muualla
Lisätietoa aiheesta 
Sonyn SDDS sivut  
Koodausmenetelmät
Äänitiedostomuodot
Äänielokuvajärjestelmät
Tietotekniikan tuotemerkit
Viihde-elektroniikan tuotemerkit